เป็นก้อนข้างหูค่ะ เคยไปหามาบอกเป็นต่อมน้ำเหลืองอักเสบธรรมดาแต่ตอนนี้เป็นมาหลายเดือนแล้วแต่ยังไม่ยุบซักทีจะต้องไปหาอีกรอบหรือไม่คะ ขอบค่ะ
สวัสดีค่ะ สวัสดี ปีใหม่,ก้อนที่อยู่บริเวณข้างหูกล่าว อาจเป็น1.ต่อมน้ำเหลืองโต จะคลำได้เป็นก้อนค่อนข้างนิ่ม อาจกลิ้งได้เล็กน้อย กดเจ็บได้เล็กน้อย มักเกิดจากการติดเชื้อบริเวณใกล้เคียง เช่น มีแผลบริเวณหนังศีรษะ ใบหูหรือหูชั้นนอกของข้างนั้นอักเสบ นอกจากนี้อาจพบในการติดเชื้อบางอย่าง เช่น หัดเยอรมัน แต่ก็จะต้องมีอาการอื่นๆ ของโรคหัดเยอรมันร่วมด้วย ซึ่งหากเป็นมาหลายเดือนแล้ว ก็ไม่น่าใช่2. ก้อนซีสต์หรือก้อนถุงน้ำ ลักษณะของก้อนเวลาคลำจะนิ่ม ขยับได้เล็กน้อยกดไม่เจ็บ ไม่ปวด3. ก้อนไขมัน จะคลำได้ค่อนข้างนิ่ม กดไม่เจ็บ4. เนื้องอกของเนื้อเยื่ออ่อนใต้ผิวหนังชนิดอื่นๆ นอกจากก้อนไขมัน ซึ่งพบได้น้อย ก้อนอาจมีลักษณะนิ่มหรือแข็ง อาจเจ็บหรือไม่ก็ได้ ขึ้นกับแต่ละชนิด5. เป็นแผลเป็นชนิดนูน จะเป็นก้อนสีออกม่วงแดง หากเป็นมานาน มักจะแข็งและอาจมีอาการคันร่วมด้วยหากเป็นมาหลายเดือนแล้ว ก้อนยังคงไม่ยุบลง แนะนำให้กลับไปพบแพทย์อีกครั้ง เพื่อตรวจคลำดูก้อนใหม่ค่ะ